Fjölmargir gestir koma dag hvern við á kaffistofunni sem tengjast Sjálfstæðisflokknum á einn eða annan hátt. Þeir eru flestir undrandi á útspili sjálfstæðisflokksins í borgarstjórn og velta fyrir sér hvort endurtaka eigi mistökin frá því á síðasta kjörtímabili.Fyrir kosningu í nefndir og ráð hefur meirihluti Samfylkingar, Bjartrar framtíðar, Vinstri grænna og Pírata sammælst um að bjóða Sjálfstæðisflokknum samkomulag um nefndaskipan en halda Framsóknarflokknum með sína tvo borgarfulltrúa utan við.Á óvart kemur að Sjálfstæðisflokkurinn með Halldór Halldórsson í brúnni skuli samþykkja slíkt. Enda liggur hann nú undir ásökunum um að vera kominn undir pilsfald meirihlutans, bæði af framsóknarmönnum en ekki síður sjálfstæðismönnum sem minnast þess að Sjálfstæðisflokkurinn lagði áherslu á að vinna með meirihlutanum á síðasta kjörtímabili, taka m.a. tímabundið embætti forseta borgarstjórnar, en hvarf nánast við það af yfirborði jarðar, skipti engu máli í borgarpólitíkinni og beið að lokum sögulegan ósigur.Á kaffistofunni telja menn ekki lýðræðislegt hjá nýkjörnum borgarstjóra, Degi B. Eggertssyni að standa fyrir því að útiloka flokk sem hefur umtalsverðan stuðning kjósenda. Um leið og borgarfulltrúarnir eru útilokaðir, eru kjósendur þeirra útilokaðir um leið. Er það lýðræðislegt? Að flokkur sem fékk tvo borgarfulltrúa sé útilokaður en Björt framtíð sem tapaði miklu fylgi og fékk sömuleiðis tvo borgarfulltrúa sé vísað til hásætis og við borðsendann í borgarráði? Að ekki sé minnst á Vinstri græna og Pírata sem fá umtalsverð völd í meirihluta þótt þeir hafi fengið mun minna fylgi en Framsóknarflokkurinn í nýliðnum kosningum.Er það lýðræðislegt?Samið um formennsku í Sambandi sveitarfélaga?En menn telja þetta þó til marks um pólitískan refskap Dags, því hann hafi náð að splundra minnihlutanum í borgarstjórn á fyrsta degi nýs kjörtímabils og binda hendur sjálfstæðismanna í minnihluta með ákveðnum hætti. Segir reyndar sagan að Dagur hafi jafnframt samið við Halldór Halldórsson um að hann haldi vinnu sinni sem formaður Sambands íslenskra sveitarfélaga, en til þess þarf hann stuðning borgarstjórans í Reykjavík.Og greinilegt er af ummælum manna á Netinu að dæma, að ýmsir sjálfstæðismenn telja að Halldór hafi leikið af sér og framundan sé annað kjörtímabil þar sem meirihlutinn fær nánast frítt spil.Þannig segir Jón Magnússon fv. þingmaður Sjálfstæðisflokksins í pistli:Óneitanlega hefur Dagur sýnt stjórnvisku á þeim tíma sem liðinn er frá borgarstjórnarkosningunum í anda rómverskra yfirgangsmanna fyrir um 2000 árum í þýlendum sínum þegar þeir störfuðu eftir meginreglunni að "Deila og drottna" Dagur byrjaði á því að bjóða Pírötum og Vinstri grænum til meirihlutasamstarfs með sér og Bjartri Framtíð, sem þeir þáðu með þökkum. Síðan bauð hann Sjálfstæðisflokknum dúsu sem að Sjálfstæðisflokkurinn þáði með þökkum, en með því tókst Degi að reka fleyg á milli stjórnarandstöðuflokkana í borgarstjórn.Í ljós umræðu um lóð undir Mosku ákvað Dagur í samræmi við boðun spámannsins Múhammeðs að Samfylking, Björt framtíð, Píratar og VG væru í félagsskap útvaldra. Sjálfstæðisflokkurinn væri í Dhimmi stöðu þ.e. megi vera með, þó þeir njóti ekki nema takmarkaðra réttinda. Framsókn er hins vegar með öllu útskúfað.Vissulega er fólgin stjórnviska í að deila og drottna. En sú stefna gengur ekki upp nema skammsýnt fólk láti það yfir sig ganga og taki þátt í því. Því miður féll Sjálfstæðisflokkurinn á fyrsta prófinu í nýrri borgarstjórn. Og Arnar Sigurðsson, kunnur hægri maður, segir í bloggi sínu á Eyjunni:Framsókn er að sögn ekki ,,stjórntækur“ flokkur í borgarstjórn öfugt við Sjálfstæðisflokkinn með vinstri meirihlutanum.Oddviti Sjálfstæðismanna er á launum hjá Samtökum Sveitarstjórna, hvar stærsta sveitarfélagið hlýtur að ráð talsverðu, ef ekki lögum og lofum.Er sú staða það sem gerir flokkinn ,,stjórntækann“ í ráðum og nefndum með vinstri mönnum í borgarstjórn?